CELEX: 31983R3117
Language: el
Date: 1983-11-04 00:00:00
Title: Κανονισμός (ΕΟΚ) αριθ. 3117/83 του Συμβουλίου της 4ης Νοεμβρίου 1983 για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1983 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου

Avis juridique important

|

31983R3117

Κανονισμός (ΕΟΚ) αριθ. 3117/83 του Συμβουλίου της 4ης Νοεμβρίου 1983 για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1983 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου  

Επίσημη Εφημερίδα αριθ. L 303 της 05/11/1983 σ. 0021 - 0022

***** ΚΑΝΟΝΙΣΜΟΣ (ΕΟΚ) αριθ. 3117/83 ΤΟΥ ΣΥΜΒΟΥΛΙΟΥ  της 4ης Νοεμβρίου 1983  για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1983 για ορισμένες ποιότητες σιδηροχρωμίου της διάκρισης ex 73.02 Ε Ι του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  το σχέδιο κανονισμού που υπέβαλε η Επιτροπή,  Εκτιμώντας:  ότι, με τους κανονισμούς (ΕΟΚ) αριθ. 773/83 (1) και (ΕΟΚ) αριθ. 1807/83 (2), το Συμβούλιο άνοιξε για το 1983 και κατένειμε μεταξύ των κρατών μελών κοινοτικές δασμολογικές ποσοστώσεις με δασμό μηδέν για το σιδηροχρώμιο που περιέχει κατά βάρος 4 % ή περισσότερο άνθρακα ή 6 % ή περισσότερο άνθρακα, της διάκρισης ex 73.02 Ε Ι του Κοινού Δασμολογίου και ότι οι ποσότητες των ποσοστώσεων αυτών καθορίστηκαν σε 3 400 και 139 600 τόνους αντίστοιχα·  ότι τα οικονομικά στοιχεία που υπάρχουν σήμερα για την κατανάλωση, την παραγωγή και τις εισαγωγές υπέρ άλλων προτιμησιακών δασμολογικών καθεστώτων επιτρέπουν να υπολογιστεί ότι οι ανάγκες της Κοινότητας σε εισαγωγές αυτών των προϊόντων από τρίτες χώρες μπορούν να φτάσουν το τρέχον έτος σε επίπεδα ανώτερα από τις ποσότητες που καθορίστηκαν με τους προαναφερόμενους κανονισμούς· ότι, για να μην τεθεί σε κίνδυνο η ισορροπία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει να καθοριστούν οι αυξήσεις των εν λόγω ποσοτήτων σε 3 200 και 90 000 τόνους αντίστοιχα·  ότι πρέπει να διαιρεθούν σε δύο τμήματα οι συμπληρωματικές ποσότητες, από τα οποία το πρώτο τμήμα θα κατανεμηθεί μεταξύ όλων των κρατών μελών ανάλογα με τις προβλεπόμενες ανάγκες τους και το δεύτερο τμήμα θα αποτελέσει κοινοτικό απόθεμα για την κάλυψη ενδεχόμενων πρόσθετων αναγκών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες των κοινοτικών δασμολογικών ποσοστώσεων που ανοίχτηκαν με τους κανονισμούς (ΕΟΚ) αριθ. 773/83 και (ΕΟΚ) αριθ. 1807/83 για το σιδηροχρώμιο που περιέχει κατά βάρος 4 % ή περισσότερο άνθρακα και 6 % ή περισσότερο άνθρακα, της διάκρισης ex 73.02 Ε Ι του Κοινού Δασμολογίου, αυξάνονται από 3 400 σε 6 600 τόνους και από 139 600 σε 229 000 τόνους αντίστοιχα.  Άρθρο 2  1. Ένα πρώτο τμήμα καθεμιάς από τις συμπληρωματικές ποσότητες, που ανέρχεται σε 3 000 τόνους για το σιδηροχρώμιο που περιέχει 4 % ή περισσότερο άνθρακα και σε 83 000 τόνους για το σιδηροχρώμιο που περιέχει 6 % ή περισσότερο άνθρακα, κατανέμεται μεταξύ των κρατών μελών ως εξής:  α) όσον αφορά το σιδηροχρώμιο περιεκτικότητας σε άνθρακα ίσης ή μεγαλύτερης του 4 % κατά βάρος:  1.2 //   // (σε τόνους)  // Μπενελούξ  // 1 378,  // Γαλλία  // 811,  // Ιταλία  // 811·  β) όσον αφορά το σιδηροχρώμιο περιεκτικότητας σε άνθρακα ίσης ή μεγαλύτερης του 6 % κατά βάρος:  1.2 //   // (σε τόνους)  // Μπενελούξ  // 2 578,  // Γερμανία  // 51 410,  // Γαλλία  // 16 280,  // Ιταλία  // 7 709,  // Ηνωμένο Βασίλειο  // 10 023.  2. Τα δεύτερα τμήματα, που ανέρχονται αντίστοιχα σε 200 και 2 000 τόνους, αποτελούν τα αποθέματα.  Τα αποθέματα που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 773/83, όπως τροποποιήθηκαν από τον κανονισμό (ΕΟΚ) αριθ. 1807/83, αυξάνονται αντίστοιχα από 100 σε 300 τόνους και από 7 100 σε 9 100 τόνους.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Νοεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. L 86 της 31. 3. 1983, σ. 3.  (2) ΕΕ αριθ. L 177 της 1. 7. 1983, σ. 2.